PROTOKOLL Boks 5494,

 9496 HARSTAD

 FRA STYREMØTE Org.nr. 970 942 726

 Stiftet 2. januar 1917.

|  |  |  |  |
| --- | --- | --- | --- |
| **Tid:** | Mandag 20.3.2017 Kl. 1900  | **Sted:** | Vekta, Harstad travpark |
| **Innkalt av:** | Per Jørgensen |
| **Ordstyrer:** | Per Jørgensen | **Referent:** | Ragnar Storå |
| **Deltakere:** | Per Jørgensen, Tina Lagesen, Ragnar Storå, Linda Kristiansen og Mats Gunnar Ringberg.  |

|  |  |
| --- | --- |
|  |  |  |
| Sak 9 | 100-års-jubileumet.Per har undersøkt aktuelle datoer. For «Harstad og Oppland travlags jubileumsløp» passer det med V65-kjøringen **2. september 2017.** Datoen passer også godt for Totonor. Vi tar sikte på å skaffe sponsorer til alle løp og deler ut premiedekken (kvalitetsdekken) samt gjenstandspremier (evt. gavekort) til eiere, kusker/ryttere, trenere og oppassere.Travfesten kan arrangeres **7. oktober 2017.**Per har undersøkt vdr. arrangementssted. Travkroa kan ta inntil 80 gjester til en pris av ca. kr 500,- for 3 retters middag. Thon Hotell kan ta omtrent ubegrenset antall personer til ca. samme pris. Valg av arrangementssted kan derfor med fordel utsettes til vi har oversikt over hvor mange påmeldte det blir. Frist for **bindende påmelding** bør avsamme grunn **settes til 15. august.***Vedtak: Dato for jubileumsløpet blir 2. september, og dato for jubileumsfesten blir 7. oktober. Foreløpig orientering legges på travlagets hjemmeside.* |
| Sak 10 | Lotteri i jubileumsåret.Det har kommet forslag om å arrangere et lotteri i jubileumsåret. Styret har fattet følgende vedtak: *Vedtak: Travlaget arrangerer et lotteri som trekkes i forbindelse med V75-helga, 15. juli. Premie blir en komplett kvalitetssele med selepose. Pris pr. lodd blir kr 10,-.* |
| Sak 11 | LØPSUTSKRIVNINGENDet har den senere tid vært mye diskusjon omkring løpsutskrivingen. Per Jørgensen har vært i kontakt med Knut Sollie og fått avklart at det passer for ham å komme til Harstad i forbindelse med løpene 6. mai. Vi forsøker da å få arrangert et «stormøte» med Knut Sollie, representanter fra Totonors administrasjon, dommere, startere og øvrige funksjonærer. Alle aktive inviteres til møtet, men oppfordres til å gi innspill på forhånd til Liss-Karin Sandvik. Liss-Karin fremfører så innvendingene samlet. *Vedtak: Løpsutskrivingen og løpsavviklingen tas opp i «stormøte» i forbindelse med løpene 6. mai.* |
| Sak 12 | SKILTING OG LYS I TRENINGSLØYPA I HESTERINGENPer har snakket med Totonor, som vil besørge skilting i treningsløypa i hesteringen. Treningsløypa vil bli «envegskjørt». Det er også innhentet faguttalelse vdr. lys i løypa. Det vil være behov for 8 lyspunkter, og anleggskostnader utenom graving vil ligge på ca. kr 140.000,-.*Vedtak: Det går mot lysere tider, og det haster ikke veldig med lysene i løypa. Styret ønsker å se virkningen av skiltingen før det tas endelig avgjørelse om lys i løypa.* |  |
| Sak 13 | KJØP ELLER LEIE AV «TRAVLAGSHEST»I NNTF’s generalforsamling ble det vedtatt en anmodning om at hvert travlag i Nord-Norge skal anskaffe en løpshest som igjen selges ut som andelshest til medlemmer. Hensikten er å skaffe flere løpshester til landsdelen, slik at man kanskje kan unngå større kutt i antall løpsdager neste år. Saken er tatt opp i medlemsmøte, der holdningen var positiv, men noe skeptisk til hvorvidt prosjektet kan la seg gjennomføre.Styret er også noe skeptisk til om forslaget er gjennomførbart, og ønsker å avvente noe før vi tar endelig stilling til saken. For ikke å tape for mye tid vil vi i mellomtiden sondere hestemarkedet litt og se hva som kan tilbys av hester. Saken legges ut på lagets hjemmeside. *Vedtak: HOT avventer litt før endelig avgjørelse fattes. I mellomtiden prøver vi å finne ut hva som finnes tilgjengelig av aktuelle hester. Mats Gunnar Ringberg blir kontaktperson for dette prosjektet.* |
| Sak 14 | KONSTITUERING AV STYRET – FORTSATTMats Gunnar Ringberg har sagt seg villig til å overta som kasserer i travlaget.*Vedtak: Mats Gunnar Ringberg overtar som kasserer så snart registreringen i Enhetsregisteret er klar.* |
| Sak 15 | VEDLIKEHOLD HOT-STALLEN OG LUFTEGÅRDERI generalforsamlinga ble det avsatt kr 70.000,- til vedlikehold av stallen og luftegårder. Det ble også vedtatt at det kan kjøpes TV til oppholdsrommet innenfor dette beløpet.Ca. kr 40.000 går med til utbedring av drenering. Av de øvrige ca. kr 30.000 må luftegårder og vedlikehold av bygget prioriteres, så kan et rimelig TV anskaffes innenfor beløpsgrensen.*Vedtak: Som ansvarlig for stallen er Per Jørgensen ansvarlig for at vedlikeholdsmidlene blir anvendt fornuftig og i tråd med styrets anbefalinger.* |
| Sak 16 | KURSDet er kommet ønske om at travlaget skal forsøke å få til skoningskurs og B-trener-kurs. For begge disse kursene er vi imidlertid avhengig av å innhente instruktører utenfra. Vi må derfor ha et tilstrekkelig antall «stabile» påmeldte deltakere.*Vedtak: Vi prøver å undersøke interessen for skoningskurs og B-trener-kurs gjennom utlysing på lagets hjemmeside.* |
| Sak 17 | REKLAME PÅ HJEMMESIDEN TIL TRAVLAGET*Vedtak: Vi prøver å få installert en teller for besøkende på hjemmesiden. Deretter forsøker vi å selge reklame på siden.* |
|  | Ragnar Storå sekretær |